turjo4nis/wikipedia-bn-dump-20250701 huggingface dataset:
২০১৩ বাংলাদেশ প্রিমিয়ার লিগের খেলোয়াড় নিলাম

বাংলাদেশ প্রিমিয়ার লিগ ২০১৩ এর জন্য খেলোয়াড় নিলাম ২০ ডিসেম্বর, ২০১২ তে হোটেল রেডিসন, ঢাকায় অনুষ্ঠিত হয়।নিলামে বিদেশি গোল্ডেন শ্রেণীর খেলোয়াড়দের মূল্যসীমা ৭৫ থেকে এক লাখ ৫০ হাজার ডলার। দেশি গোল্ডেন শ্রেণীর ক্ষেত্রে সীমাটা ৪৫ থেকে ৭০ হাজার ডলার।নিলামে স্থানীয় ও বিদেশি জন্য তিনটি শ্রেণী নির্ধারন করে দেয়া হয়।স্থানীয় খেলোয়াড়দের তিন শ্রেণীর জন্য দাম নির্ধারন করে দেয়া হয় যথাক্রমে ৩০ থেকে ৪৫ হাজার ডলার, ২০ থেকে ৩০ হাজার ডলার ও ১০ থেকে ২০ হাজার ডলার।বিদেশি খেলোয়াড়দের ক্ষেত্রে এই তিন শ্রেণীর মূল্যসীমা যথাক্রমে ৫০ থেকে ৭৫ হাজার ডলার। ‘বি’ শ্রেণীর ৩০ থেকে ৫০ হাজার ডলার এবং ‘সি’ শ্রেণীর ১৫ থেকে ৩০ হাজার ডলার।

খেলোয়াড়ের তালিকা

দেশীয় খেলোয়াড় 
দেশীয় খেলোয়াড়দের সর্বোচ্চ ৩টি শ্রেণীর মূল্য নিচে দেওয়া হল :
 গোল্ডেন শ্রেণী

  তামিম ইকবাল
  সাকিব আল হাসান
  মুশফিকুর রহিম
  মাহমুদুল্লাহ

  ‘এ’ শ্রেণী

  মোহাম্মদ আশরাফুল
  মাশরাফি বিন মর্তুজা
  নাসির হোসেন
  এনামুল হক
  সোহাগ গাজী
  আব্দুর রাজ্জাক
  জিয়াউর রহমান

 ‘বি’ শ্রেণী

  নাজিমউদ্দিন
  জহুরুল ইসলাম 
  শাহরিয়ার নাফীস
  জুনায়েদ সিদ্দিকী
  ইমরুল কায়েস
  মমিনুল হক 
  অলোক কাপালি
  ফরহাদ রেজা 
  নাঈম ইসলাম
  শাহাদাত হোসেন 
  রুবেল হোসেন 
  শফিউল ইসলাম
  আবুল হাসান
  নাজমুল হোসেন 
  ইলিয়াস সানি
  আরাফাত সানি 
  মোশাররফ হোসেন
  এনামুল হক জুনিয়র

বিদেশী খেলোয়াড় 
বিদেশী খেলোয়াড়দের সর্বোচ্চ ৩টি শ্রেণীর মূল্য নিচে দেওয়া হল:
 গোল্ডেন শ্রেণী ($৭৫,০০০):  শহীদ আফ্রিদি
  সাঈদ আজমল
  ইমরান নাজির
  লুক রাইট
  ওয়াইজ শাহ
  দিমিত্রি মাসকারেনহাস
  টিনো বেস্ট
  সুনিল নারাইন
  ডোয়াইন ব্রাভো
  মারলন স্যামুয়েলস
  আন্দ্রে রাসেল
  ফিদেল এডওয়ার্ডস
  আলফনসো থমাস
  শন টেইট
  ডির্ক ন্যানেস
  ব্র্যাড হজ

 ‘এ’ শ্রেণী''' ($৫০,০০০):

  উমর গুল
  আব্দুল রাজ্জাক
  ওয়াহাব রিয়াজ
  মোহাম্মদ সামি
  কামরান আকমল
  উমর আকমল
  আজহার মাহমুদ
  রবি বোপারা
  ফিল মাস্টার্ড
  ডোয়াইন স্মিথ
  শিবনারায়ণ চন্দরপল
  ইয়াসির আরাফাত
  রায়ান টেন ডয়েসচেট
  পিটার ট্রেগো

বিক্রিত খেলোয়াড়

তথ্যসূত্র 

২০১৩ বাংলাদেশ প্রিমিয়ার লিগ
মেটেবুক প্রিনা

মেটেবুক প্রিনা (বৈজ্ঞানিক নাম: Prinia hodgsonii) ছোট আকৃতির পাখি।

আকার 
মেটেবুক প্রিনা ছোট আকৃতির তৃণচারী পাখি। গায়ের রং মেটে-বাদামি। প্রাপ্তবয়স্ক পাখির পিঠের দিকে জলপাই-বাদামি পালক থাকে। দেহের নিচের দিক সাদা, বুকের পাশ ধূসর, তলপেট পীতাভ বর্ণের। লেজ লম্বায় ৫ সেন্টিমিটার। দেহের দৈর্ঘ্য ১১ সেন্টিমিটার। ওজন ৬ গ্রাম। ছেলে ও মেয়ে পাখির চেহারা অভিন্ন। চোখ অনুজ্জ্বল, সামান্য বাদামি-কমলা, ঠোঁট কালো। অপ্রাপ্তবয়স্ক পাখির দেহতলে হলদে আভা থাকে। ডানা ও লেজের প্রান্তদেশ লালচে হয়।

স্বভাব 
মেটেবুক প্রিনা প্রধানত দল বেঁধে চলে ও বসবাস করে। এরা সাধারণত আবাদি জমির ধারে, বৃক্ষতলে, লতাগুল্মের ঝোপে, কাশবনের পরিষ্কার জায়গায় বিচরণ করে।

খাদ্য 
পিঁপড়া, শুঁয়োপোকা, গুবরে পোকা ও ফুলের মধু আছে এদের খাবারের প্রধান তালিকায়।

প্রজননকাল 
প্রজনন মৌসুমে পালকের রং পরিবর্তন হয় এবং কাছাকাছি অনেক পাখি দেখা যায়। ঘাসবনে শুকনো ঘাস, পাতা ও নল দিয়ে মাটির কাছে মোচা আকৃতির বাসা বানায়। তিন-চারটি ডিম দেয়। ডিম ফোটে ১১ দিনে বা তারও বেশি সময়ে। মা ও বাবা পাখি উভয়ে মিলে সংসারে কাজ করে।

তথ্যসূত্র 

 Warblers of Europe, Asia and North Africa by Baker, 
 Birds of India by Grimmett, Inskipp and Inskipp, 

প্রিনা
দক্ষিণ এশিয়ার পাখি
দক্ষিণ-পূর্ব এশিয়ার পাখি
১৮৪৪-এ বর্ণিত পাখি
অ্যাডওয়ার্ড ব্লাইদ কর্তৃক নামকরণকৃত ট্যাক্সা
ম্যাচ ফিক্সিংয়ের জন্য নিষিদ্ধ হওয়া ক্রিকেটারদের তালিকা

নিচের এই তালিকাটি টেস্ট, একদিনের আন্তর্জাতিক এবং প্রথম-শ্রেণীর ক্রিকেট খেলোয়াড়দের, যিনি ক্রিকেটের পরিচালনা পর্ষদ দ্বারা, আন্তর্জাতিক ক্রিকেট কাউন্সিল, বা তাদের নিজ নিজ জাতীয় ক্রিকেট বোর্ড কর্তৃক ম্যাচ-ফিক্সিং বা স্পট-ফিক্সিং এর জন্য নিষিদ্ধ হয়েছেন।

আন্তর্জাতিক ক্রিকেট

প্রথম-শ্রেণীর ক্রিকেট

তথ্যসূত্র

বহিঃসংযোগ 
 আইসিসি দুর্নীতি দমন বিধি

ম্যাচ
ক্রিকেটারদের তালিকা
নিষিদ্ধ ক্রীড়াবিদ
ক্রিকেটে বিতর্ক
ক্রীড়া ব্যাটিং কেলেঙ্কারী
আবার তোরা মানুষ হ

আবার তোরা মানুষ হ হচ্ছে ১৯৭৩ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটির পরিচালক খান আতাউর রহমান কলেজ প্রিন্সিপাল হিসেবে অভিনয় করেছিলেন।

কাহিনি সংক্ষেপ 
বঙ্গবাণী নামক এক কলেজে সাতজন তরুণ পড়ত, মুক্তিযুদ্ধ শুরু হলে তারা যোগ দেয় যুদ্ধে এবং যুদ্ধ শেষে তাদের জীবন আর আগের মত থাকেনা। দেখা যায় যে যুদ্ধ শেষ হয়ে যাবার পরেও তাদের কাছে রয়েছে অস্ত্র-বন্দুক। তবে অস্ত্রকে তারা কোনো ঋণাত্মক কাজে ব্যবহার করেনা। তারা সমাজের কোনো জায়গায় অন্যায়/দুর্নীতি দেখলে সেটা প্রতিরোধ করার চেষ্টা করে। তরুণরা স্বাধীন দেশেও তাদের এক প্রকারের যুদ্ধ চালায়। বঙ্গবাণী কলেজের অধ্যক্ষ একজন অত্যন্ত আদর্শবান মানুষ, ঐ সাত তরুণ তাকে অনেক সম্মান করে।

ঐ সাত তরুণের নাম হচ্ছে হিরে, চুন্নি, পান্না, সোনা, রতন, কাঞ্চন আর মাণিক। তখনকার সাধারণ মানুষদের ভোগান্তি যেমন দোকানে বেশি দামে কোনো জিনিস বিক্রি করা, কিংবা মানুষের প্রতি অবিচার দেখলে এই সাত তরুণ ক্ষেপে যেত এবং দোকানদারদেরকে অস্ত্র দিয়ে ভয় দেখিয়ে তাদেরকে একবার বন্দুক দিয়ে পেটায় সোনা, হিরে আর কাঞ্চন। মাণিকের প্রেমিকা নীলা একবার এ ব্যাপারে তাকে জিজ্ঞেস করে কিন্তু মাণিক হতাশার সহিত উত্তর দেয় এবং তার এহেন কর্মকাণ্ডের পক্ষে সাফাই গায়।

চলচ্চিত্রটির কাহিনি মূলত সাত তরুণের সমাজে চলা অসততা দমন করা নিয়েই তবে একদা একবার কলেজের পরীক্ষার সময়ে পরীক্ষার হলে নকল করা হচ্ছিলো যেখানে মাণিক নিজেও নকলে অংশ নেয় এবং অধ্যক্ষের কাছে ধরা খেয়ে কলেজ থেকে বহিষ্কৃত হয়। পরবর্তীতে সাত তরুণই সমাজকে তাদের আদর্শ অনুযায়ী ঠিক করতে না পেরে ব্যক্তিগত হতাশা থেকে অপকর্মে জড়িয়ে যায়।

শ্রেষ্ঠাংশে 

 রাইসুল ইসলাম আসাদ
 ববিতা
 ফারুক
 সরকার ফিরোজ
 খান আতাউর রহমান

সঙ্গীত 
চলচ্চিত্রটির সঙ্গীত পরিচালনা করেছিলেন খান আতাউর রহমান নিজেই।

গানের তালিকা 
 কীসের শোক করিস ভাই
 তুমি চেয়েছিলে ওগো জানতে - কণ্ঠশিল্পীঃ আবিদা সুলতানা
 এক নদী রক্ত পেরিয়ে - কণ্ঠশিল্পীঃ শাহনাজ রহমতুল্লাহ

পুরস্কার 
 বাচসাস পুরস্কার
সেরা কাহিনিকার - আমজাদ হোসেন

আরও দেখুন 
 এখনই সময় (১৯৮০-এর চলচ্চিত্র)

তথ্যসূত্র

বহিঃসংযোগ 
 
 

১৯৭৩-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
যুদ্ধের চলচ্চিত্র
বাংলাদেশের স্বাধীনতা যুদ্ধের চলচ্চিত্র
বাংলাদেশী নাট্য চলচ্চিত্র
বাংলাদেশী প্রণয়ধর্মী নাট্য চলচ্চিত্র
বাংলাদেশী সাদাকালো চলচ্চিত্র
খান আতাউর রহমান পরিচালিত চলচ্চিত্র
খান আতাউর রহমান সুরারোপিত চলচ্চিত্র
১৯৭০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
মহম্মদ আবুল কাসেম

এম এ কাসেম (জন্ম: ১৯৪০) বাংলাদেশের বিশিষ্ট ব্যবসায়ী ও শিল্পপতি। শীর্ষস্থানীয় এ শিল্পোদ্যোক্তা জে কে গ্রুপ অব ইন্ড্রাস্ট্রিজ এর চেয়ারম্যান। তিনি এফবিসিসিআইয়ের সাবেক সভাপতি এবং সাউথইস্ট ব্যাংকের প্রতিষ্ঠাতা সভাপতি।

জন্ম 
এম এ কাসেম ১৯৪০ সালে ফেনী জেলায় ছাগলনাইয়া থানার দক্ষিণ বল্লভপুর গ্রামে জন্মগ্রহণ করেন। তিনি ছাগলনাইয়া থানার বিশেষ করে শুভপুর ইউনিয়নে অসংখ্য শিক্ষা প্রতিষ্ঠান ও সামাজিক সংগঠনের সাথে ঘনিষ্ঠভাবে সম্পর্কিত।

কর্মজীবন 
জে কে গ্রুপ অব ইন্ড্রাস্ট্রিজের চেয়ারম্যান। জনাব কাশেম এফবিসিসিআইয়ের সাবেক সভাপতি এবং সাউথইস্ট ব্যাংকের প্রতিষ্ঠাতা সভাপতি। নর্থ সাউথ ইউনিভার্সিটি ফাউন্ডেশনের প্রতিষ্ঠাতা সদস্য ও বতর্মান এন্ডোমেন্ট কমিটির চেয়ারম্যান।

সম্পৃক্ততা 
 জে কে গ্রুপ অব ইন্ড্রাস্ট্রিজ, চেয়ারম্যান
 নর্থ সাউথ ইউনিভার্সিটি ফাউন্ডেশনের, প্রতিষ্ঠাতা সদস্য ও বতর্মান চেয়ারম্যান
 প্রতিষ্ঠাতা, সাউথইস্ট ব্যাংক, প্রতিষ্ঠাতা সাবেক চেয়ারম্যান (মার্চ, ১৯৯৫ - জুন, ১৯৯৮)
 দ্য ফেডারেশন অব বাংলাদেশ চেম্বার অব কমার্স অ্যান্ড ইন্ড্রাস্ট্রি (এফবিসিসিআই), সাবেক সভাপতি (১৯৮৫-৮৭)
 অ্যাসোসিয়েশন অব প্রাইভেট ইউনিভার্সিটিজ অব বাংলাদেশ, সাবেক সভাপতি
 বাংলাদেশ জুট স্পিনার্স এ্যাসোসিয়েশনের, সাবেক সভাপতি (১৯৮২ পর পর দু’বার)
 রপ্তানী উন্নয়ন ব্যুরো, পরিচালনা বোর্ডের সদস্য
 ঢাকা চেম্বার এণ্ড কমার্স এণ্ড ইণ্ডাষ্ট্রিজ, সাবেক নির্বাহী সদস্য

পুরস্কার ও স্বীকৃতি 
দেশের বেসরকারি খাতে শিল্প স্থাপন, পণ্য উৎপাদন, কর্মসংস্থান সৃষ্টি এবং জাতির আয় বৃদ্ধিসহ সামগ্রিকভাবে জাতীয় অর্থনীতিতে অবদান রাখার কারণে সরকার তাকে ১৯৮৪ সাল থেকে অদ্যাবধি সি,আই,পি (রপ্তানী) ও সি,আই,পি (শিল্প) এর মর্যাদা প্রদান করে আসছেন।

তথ্যসূত্র

বহিঃসংযোগ 
 North South University Foundation
 south east bank

১৯৪০-এ জন্ম
জীবিত ব্যক্তি
বাংলাদেশী ব্যবসায়ী
বাংলাদেশী শিল্পপতি
ফেনী জেলার ব্যক্তি
সিটাগ্লিপটিন

সিটাগ্লিপটিন () রক্তে গ্লুকোজের মাত্রা কমানোর একটি ওষুধ। এটি একটি ব্যতিক্রমী অ্যান্টি-ডায়াবেটিক ওষুধ। এটি আগে MK-0431 নামে পরিচিত ছিল। এটির প্রস্তুত এবং বাজারজাতকরণের একমাত্র অধিকারী Merck & Co. তারা এটি জানুভিয়া (Januvia) নামে বাজারে ছাড়ে। এটি ২০০৬ সালে FDA দ্বারা গৃহীত হয়।

ফার্মাকোলজি 
দেখা যায় যে, গ্লুকোজ সরাসরি রক্তে নিলে যতটা না ইনসুলিন তৈরি হয়, মুখে খেলে তার থেকে তিন গুণ বেশি তৈরি হয়। এর জন্য দায়ী দুটি হরমোন। এদের সংক্ষেপে ইনক্রেটিন বলা হয়। টাইপ ২ ডায়াবেটিসে এই ইনক্রেটিনের পরিমাণ কমে যায়। এক্ষেত্রে ইনক্রেটিনকে ভেঙ্গে ফেলে ডাইপেপটিডিল পেপটাইডেজ ৪ (DPP-4)। সিটাগ্লিপটিন এই DPP-4 কে বাধা দেয়। এটি এর ইনহিবিটর। এটি এর জন্য অনন্য (Selective) ইনহিবিটর। সর্বোপরি, সিটাগ্লিপটিন ইনসুলিন তৈরি করতে অগ্ন্যাশয়কে সহায়তা করে।

তথ্যসূত্র ও পাদটীকা

বহিঃসংযোগ 
 Official website
 Januvia Prescribing Information Merck & Co.
 Sitagliptin Pharmacokinetics  – PubPK
 Merck Announces FDA Acceptance of New Drug Application for JANUVIA - Merck press release.
 The race to get DPP-4 inhibitors to market - Forbes.com
 Merck's March Madness  - Forbes.com
 U.S. National Library of Medicine: Drug Information Portal - Sitagliptin 

ঔষধ প্রস্তুতি ও ব্যবহার বিজ্ঞান
ঔষধ
কার্বক্সামাইড
ট্রাইফ্লুরোমিথাইল যৌগ
স্টিভ বাকনর

সম্মানীয় স্টিফেন অ্যান্থনি বাকনর, ওজে (; জন্ম: ৩১ মে, ১৯৪৬) জ্যামাইকার মন্টেগো বে এলাকার জন্মগ্রহণকারী সাবেক ও বিখ্যাত আন্তর্জাতিক ক্রিকেট আম্পায়ার। ক্রিকেট জগতে তিনি স্টিভ বাকনর নামেই সর্বাধিক পরিচিত। তিনি উচ্চ বিদ্যালয়ের গণিতের শিক্ষকসহ ক্রীড়াজগতে কোচ হিসেবে পরিচিত ছিলেন। এরপর তিনি আন্তর্জাতিক পর্যায়ের ফুটবল রেফারী এবং ক্রিকেট আম্পায়ার ছিলেন। অক্টোবর, ২০০৭ সালে 'ক্রীড়াক্ষেত্রে অসামান্য অবদান রাখায়' তিনি অর্ডার অব জ্যামাইকা বা ওজে পদকে ভূষিত হন।

আম্পায়ার 
স্টিভ বাকনরের প্রথম আন্তর্জাতিক ক্রিকেটে আম্পায়ার হিসেবে অভিষেক ঘটে ১৮ মার্চ, ১৯৮৯ সালে এন্টিগুয়ায় অনুষ্ঠিত ওয়েস্ট ইন্ডিজ ও ভারতের মধ্যকার একদিনের আন্তর্জাতিক ক্রিকেট খেলা পরিচালনার মাধ্যমে। ২৮ এপ্রিল-৩ মে, ১৯৮৯ সালে জ্যামাইকার কিংস্টনের সাবিনা পার্কে অনুষ্ঠিত ওয়েস্ট ইন্ডিজ ও ভারতের মধ্যকার টেস্ট ক্রিকেটের মাধ্যমে টেস্টে আম্পায়ারিং করেন। এরপর কিছুদিন আন্তর্জাতিক ক্রিকেট খেলায় আম্পায়ারিং করার পর অস্ট্রেলিয়ায় অনুষ্ঠিত ১৯৯২ সালের বিশ্বকাপ ক্রিকেটের আম্পায়াররূপে মনোনীত হন। তেমন অভিজ্ঞতা না থাকা স্বত্ত্বেও নিউজিল্যান্ডের ব্রায়ান অলড্রিজকে সাথে নিয়ে চূড়ান্ত খেলায় আম্পায়ারের গুরুদায়িত্ব পালন করেন। এছাড়াও তিনি ১৯৯৬, ১৯৯৯, ২০০৩ এবং ২০০৭ সালের বিশ্বকাপ ক্রিকেটের চূড়ান্ত খেলায় আম্পায়ার ছিলেন। তন্মধ্যে ২০০৭ সালের বিশ্বকাপ ক্রিকেট নিজ এলাকা ওয়েস্ট ইন্ডিজে অনুষ্ঠিত হয়েছিল।

অবসর 
২৩ ফেব্রুয়ারি, ২০০৯ সালে আন্তর্জাতিক ক্রিকেট কাউন্সিল (আইসিসি) নিশ্চিত করেন যে, মার্চ, ২০০৯ থেকে স্টিভ বাকনর আম্পায়ার হিসেবে আর মাঠে উপস্থিত থাকবেন না ও খেলোয়াড়ী জীবন থেকে অবসর গ্রহণ করবেন। তার সর্বশেষ টেস্ট ম্যাচ ছিল কেপ টাউনে অনুষ্ঠিত দক্ষিণ আফ্রিকা বনাম অস্ট্রেলিয়ার মধ্যকার ৩য় টেস্টটি। একদিনের আন্তর্জাতিকে তার সর্বশেষ পদচারণা ঘটেছে ২৯ মার্চ, ২০০৯ তারিখে বার্বাডোসে অনুষ্ঠিত ওয়েস্ট ইন্ডিজ ও ইংল্যান্ডের মধ্যকার ৪র্থ ওডিআইয়ে। এর মাধ্যমেই তার বর্ণাঢ্য ২০ বছরের আম্পায়ারিং জীবনের সফল পরিসমাপ্তি ঘটে।

তার চূড়ান্ত টেস্ট খেলায় উপস্থিতির পূর্বে পুরস্কার প্রদান করা হয়। খেলার শুরুতে সকল স্তরের দর্শক এবং খেলোয়াড়গণ দাঁড়িয়ে তার প্রতি সশ্রদ্ধ অভিনন্দন ও সম্মাননা প্রদান করেন। ওয়েস্ট ইন্ডিজ ও ইংল্যান্ডের মধ্যকার সর্বশেষ আম্পায়ারিংয়ের স্মরণীকা বিশাল টেলিভিশনের পর্দায় উপস্থাপন করা হয়।

তথ্যসূত্র

আরও পড়ুন 
 Silvera, Janet. (7 October 2007) Jamaica Gleaner Howzat? Firm decisions make Bucknor a hit. 
 Tribute to the retiring Steve Bucknor

আরও দেখুন 
 আম্পায়ার
 ইয়ান গোল্ড
 আইসিসি’র সেরা আম্পায়ার তালিকা
 ১৯৯৮ আইসিসি নক-আউট ট্রফি
 ২০০৩ ক্রিকেট বিশ্বকাপ

বহিঃসংযোগ 

 
 
 Main page of Elite Panel.

১৯৪৬-এ জন্ম
জীবিত ব্যক্তি
ওয়েস্ট ইন্ডিজের টেস্ট ক্রিকেট আম্পায়ার
ওয়েস্ট ইন্ডিজের একদিনের আন্তর্জাতিক ক্রিকেট আম্পায়ার
জামাইকার ক্রিকেট আম্পায়ার
জামাইকার ফুটবল রেফারী
ক্রিকেট আম্পায়ার
কেনিয়া জাতীয় ক্রিকেট দল

কেনিয়া জাতীয় ক্রিকেট দল () আন্তর্জাতিক ক্রিকেট খেলায় কেনিয়ার জাতীয় ক্রিকেট দলের প্রতিনিধিত্ব করছে। দলটি আইসিসির সহযোগী সদস্যভূক্ত দেশসমূহের মধ্যে অন্যতম শক্তিশালী দলরূপে পরিচিত। ২০০৩ সালের ক্রিকেট বিশ্বকাপ প্রতিযোগিতায় টেস্টখেলুড়ে দেশের বাইরে অবস্থান করে কেনিয়া সেমি-ফাইনালে পদার্পণ করে সমগ্র ক্রিকেট বিশ্বকে তাক লাগিয়ে দিয়েছিল। দলটি আন্তর্জাতিক ক্রিকেট কাউন্সিল কর্তৃক একদিনের আন্তর্জাতিক ক্রিকেট খেলার মর্যাদা লাভের অধিকারী যা ২০১৩ সাল পর্যন্ত বলবৎ ছিল। জানুয়ারি ,২০১৪ সালে ক্রিকেট বিশ্বকাপের বাছাইপর্বের ফলাফলের প্রেক্ষিতে কেনিয়া দল একদিনের আন্তর্জাতিক ক্রিকেট খেলার মর্যাদা হারায়।

ইতিহাস 
তৎকালীন ব্রিটিশ উপনিবেশ হিসেবে বসবাসকারীদের মাধ্যমে কেনিয়ায় ক্রিকেটের প্রচলন ঘটে। ১৮৯৯ সালে মোম্বাসায় প্রথম খেলা শুরু হয় ও পরবর্তীকালে সমগ্র দেশে ছড়িয়ে পড়ে। প্রথম ক্রিকেট খেলায় কেনিয়ার জাতীয় ক্রিকেট দলের সদস্যসহ উইকেট-রক্ষক গাছের বাকল পরিধান করে মাঠে নামতো। তন্মধ্যে হেনরি গুয়াম্বে নামীয় উইকেটরক্ষক দুটি স্ট্যাম্পের সাথে কলা গাছের বাকল সহযোগে মাঠে নেমেছিলেন বলে জানা যায়। ১৯১০ সালে খেলা পরিচালনাকারী দল ও ব্রিটিশ বসবাসকারীদের মধ্যে খেলার প্রচলন হয় যা ১৯৬৪ সাল পর্যন্ত অনুষ্ঠিত হতো। এছাড়াও, ১৯৩৩ সালে ইউরোপীয় বনাম এশীয়দের মধ্যেও খেলা শুরু হয়েছিল।

১৯৫১ সালে আন্তর্জাতিক ক্রিকেট অঙ্গনে কেনিয়ার যাত্রা শুরু হয়। তখন তারা তানজানিয়া (তৎকালীন টাঙ্গানিকা) এবং উগান্ডার মধ্যে নিয়মিতভাবে খেলতো।

১৯৫৩ সালে কেনিয়ান ক্রিকেট অ্যাসোসিয়েশন গঠিত হয়। এ সময়কালের মধ্যে সফরকারী দলের মানদণ্ডে ভিন্নতা পরিলক্ষিত হয়। ১৯৫৮ সালে ব্যাসিল ডি’অলিভেইরা নামীয় একজন অ-ইউরোপীয় দক্ষিণ আফ্রিকান দলের নেতৃত্ব দিয়েছিলেন। দক্ষিণ আফ্রিকা কেনিয়া সফরে এসে দু'টি খেলায় জয়লাভ করেছিল; তন্মধ্যে পূর্ব আফ্রিকা ক্রিকেট দলের বিপক্ষের জয়ও এর অন্তর্ভুক্ত ছিল।

আইসিসি সদস্য 
কেনিয়া, তাঞ্জানিয়া এবং উগান্ডা দলের সমন্বয়ে পূর্ব আফ্রিকা ক্রিকেট দল গঠিত হয়। পরবর্তীতে ১৯৬৬ সালে আইসিসি'র সহযোগী সদস্য দেশ হিসেবে তালিকাভূক্ত হয়। পূর্ব আফ্রিকা দলের অন্যতম শক্তিশালী অংশরূপে দীর্ঘদিন ধরেই কেনিয়ার সুনাম রয়েছে। ১৯৮০/৮১ মৌসুমে তারা জিম্বাবুয়ে সফরে যায়, কিন্তু খেলাগুলোয় পরাজিত হয়। এরপরই ১৯৮১ সালে কেনিয়া পূর্ব আফ্রিকা ক্রিকেট দলের বাইরে চলে যায়। তারা নিজস্ব অধিকার বলে আইসিসি'র সহযোগী সদস্যরূপে আসীন হয়। আইসিসি ট্রফিতে তারা নিজেদের দল নিয়ে ১৯৮২, ১৯৮৬ ও ১৯৯০ সালে খেলে। এছাড়াও দলটি পাকিস্তান বি দলের বিপক্ষে সেপ্টেম্বর, ১৯৮৬ সালে প্রথমবারের মতো প্রথম-শ্রেণীর ক্রিকেট খেলে।

বিশ্বকাপ ক্রিকেট 
১৯৯৪ সালে নাইরোবিতে অনুষ্ঠিত আইসিসি ট্রফি প্রতিযোগিতায় কেনিয়া স্বাগতিক দেশের মর্যাদা পায়। এতে তারা সংযুক্ত আরব আমিরাতের পরের স্থান দখল করে রানার্স-আপ হয়। এরফলে দলটি ১৯৯৬ সালে ক্রিকেট বিশ্বকাপ প্রতিযোগিতায় অংশগ্রহণের যোগ্যতা লাভ করে। অস্ট্রেলিয়া, ভারত, শ্রীলঙ্কা, ওয়েস্ট ইন্ডিজ এবং জিম্বাবুয়ের সাথে একই গ্রুপে খেলে কেনিয়া। বিশ্বকাপের ইতিহাসে ঐ সময়ে তারা সর্বাপেক্ষা বড় ধরনের অঘটনের জন্ম দেয়। ওয়েস্ট ইন্ডিজকে তারা অত্যন্ত নাটকীয়ভাবে মাত্র ৯৩ রানে অল-আউট করে ৭৩ রানের সহজ বিজয় অর্জন করে।

দলীয় সদস্যবৃন্দ 
ক্রিকেট কেনিয়া ৩০ জুন, ২০১১ তারিখে ২০১১-১২ মৌসুমে খেলোয়াড়দের নাম ঘোষণা করে।

তথ্যসূত্র 

জাতীয় ক্রিকেট দল
আন্তর্জাতিক ক্রিকেটে কেনিয়া
কেনিয়ার জাতীয় ক্রীড়া দল
সাইমুম সিরিজ

সাইমুম সিরিজ বাংলাদেশি লেখক আবুল আসাদ রচিত একটি থ্রিলার ঘরনার উপন্যাস সিরিজ। এটি বাংলাদেশের অন্যতম জনপ্রিয় সিরিজ। এই সিরিজিটি ইতিহাস, ভূগোল, বিভিন্ন দেশের সংস্কৃতি বিশেষ করে ইসলামি ইতিহাস ও সংস্কৃতি, ইসলামি বিশ্ব ও বিভিন্ন দেশের মুসলিমদের বর্তমান অবস্থা সম্পর্কে বাস্তব ধারণা নিয়ে রচিত। আবুল আসাদ ১৯৭৬ সালে ‘অপারেশন তেলআবিব-১’ এর মাধ্যমে এই সিরিজের সূচনা করেন।

প্রকাশিত বইসমূহ 
সাইমুম সিরিজের প্রকাশিত বইগুলো হলো:

 অপারেশন তেলআবিব-১
 অপারেশন তেলআবিব-২
 মিন্দানাওয়ের বন্দী
 পামিরের আর্তনাদ
 রক্তাক্ত পামির
 রক্ত সাগর পেরিয়ে
 তিয়েনশানের ওপারে
 সিংকিয়াং থেকে ককেশাস
 ককেশাসের পাহাড়ে
 বলকানের কান্না
 দানিয়ুবের দেশে
 কর্ডোভার অশ্রু
 আন্দালুসিয়ার প্রান্তরে
 গোয়াদেলকুইভারে নতুন স্রোত
 আবার সিংকিয়াং 
 মধ্য এশিয়ায় কালো মেঘ
 ব্ল্যাক ক্রসের কবলে
 ব্ল্যাক ক্রসের মুখোমুখি 
 ক্রস এবং ক্রিসেন্ট
 অন্ধকার আফ্রিকায় 
 কঙ্গোর কালো বুকে
 অদৃশ্য আতঙ্ক 
 রাজচক্র
 জারের গুপ্তধন
 আটলান্টিকের ওপারে
 ক্যারিবিয়ানের দ্বীপদেশে 
 মিসিসিপির তীরে
 আমেরিকার এক অন্ধকারে
 আমেরিকায় আরেক যুদ্ধ
 এক নিউ ওয়ার্ল্ড
 ফ্রি আমেরিকা
 অক্টোপাশের বিদায়
 সুরিনামের সংকটে
 সুরিনামে মাফিয়া
 নতুন গুলাগ
 গুলাগ অভিযান
 গুলাগ থেকে টুইনটাওয়ার
 ধ্বংস টাওয়ার
 ধ্বংস টাওয়ারের নিচে
 কালাপানির আন্দামানে
 আন্দামান ষড়যন্ত্র
 ডুবো পাহাড় 
 পাত্তানীর সবুজ অরণ্যে
 ব্লাক ঈগলের সন্ত্রাস
 বসফরাসের আহ্বান
 রোমেলি দুর্গে
 বসফরাসে বিস্ফোরণ
 মাউন্ট আরারাতের আড়ালে
 বিপদে আনাতোলিয়া
 একটি দ্বীপের সন্ধানে
 প্যাসেফিকের ভয়ঙ্কর দ্বীপে
 ক্লোন ষড়যন্ত্র
 রাইন থেকে অ্যারেন্ডসী
 আবার আমেরিকায়
 ডেথ ভ্যালী
 আর্মেনিয়া সীমান্তে
 আতঙ্কের দিভিন উপত্যকা 
 রত্ন দীপ
 বিপন্ন রত্নদ্বীপ
 হুই উইঘুরের হৃদয়ে 
 ড্রাগন ভয়ংকর
 আবার আফ্রিকার অন্ধকারে 
 লেক ট্যাঙ্গানিকার তীরে
 বিপদে বুজুমবুরা
65. শান্তির দ্বীপে সংঘাত

তথ্যসূত্র

বহিঃসংযোগ 
 

বাংলা ভাষার বাংলাদেশী উপন্যাস
বাংলাদেশী উপন্যাস
ধারাবাহিক অনুযায়ী বাংলাদেশি উপন্যাস
বাংলাদেশ পর্যটন করপোরেশন

বাংলাদেশ পর্যটন করপোরেশন একটি স্বায়ত্বশাসিত সংস্থা যা বাংলাদেশের পর্যটন শিল্পের বিকাশে কাজ করে যাচ্ছে। সংস্থাটি গণপ্রজাতন্ত্রী বাংলাদেশ সরকারের বেসামরিক বিমান পরিবহন ও পর্যটন মন্ত্রণালয়ের অধীনে পরিচালিত হয়। বাংলাদেশের জাতীয় পর্যটন সংস্থা হিসেবে এটি পরিচিত ও জাতীয় অর্থনীতিতে এটি গুরুত্বপূর্ণ অবদান রাখে।

ইতিহাস 
১৯৭১ সালে স্বাধীনতা অর্জনের পর বাংলাদেশের যোগাযোগ ও পর্যটন খাত অর্থ মন্ত্রণালয়ের অধীনে ছিল। আগস্ট, ১৯৭৫ সালে পৃথক একটি মন্ত্রণালয় হিসেবে বেসামরিক বিমান চলাচল ও পর্যটন মন্ত্রণালয় সৃষ্টি করা হয়। জানুয়ারি, ১৯৭৬ সালে এটি পুনরায় যোগাযোগ মন্ত্রণালয়ের একটি বিভাগে পরিণত হয়। ডিসেম্বর, ১৯৭৭ সালে পৃথকভাবে বেসামরিক বিমান চলাচল ও পর্যটন মন্ত্রণালয় খোলা হয়। ২৪ মার্চ, ১৯৮২ সালে এ মন্ত্রণালয়কে বিলুপ্ত করে প্রতিরক্ষা মন্ত্রণালয়ের অধীনে ন্যাস্ত করা হয়। এরপর ১৯৮৬ সাল থেকে উক্ত মন্ত্রণালয়কে পুণঃপ্রতিষ্ঠা করে অদ্যাবধি বাংলাদেশ পর্যটন করপোরেশন নামে তাদের কার্যক্রম চালাচ্ছে।

গঠন প্রক্রিয়া 
বাংলাদেশ পর্যটন করপোরেশনের পরিচালনা পরিষদ ১৯৭৩ সালে গঠন করা হয়। এতে একজন সভাপতি এবং তিনজন পূর্ণাঙ্গকালীন পরিচালক ছিলেন। ১৯৭২ সালের বাংলাদেশ পর্যটন করপোরেশন গঠনের অধ্যাদেশ নীতিমালা অনুযায়ী পরিচালনা পরিষদ নিম্নলিখিত কার্যক্রম সম্পাদন করবে:-

 সংস্থার মাধ্যমে পর্যটন খাতের উন্নয়ন, প্রয়োজনীয় সুযোগ-সুবিধাসহ পর্যটনের সাথে সংশ্লিষ্ট যাবতীয় কার্যাদি প্রণয়ন করবে।
 পর্যটকদের আকর্ষণের লক্ষ্যে প্রয়োজনীয় যাতায়াত, আবাসন ব্যবস্থা এবং সেবা প্রদানের নীতিমালা প্রণয়ন করবে।
 বিদেশ কিংবা স্থানীয় পর্যটকদের জন্যে আতিথেয়তা এবং তথ্য সংক্রান্ত বিষয়াবলী প্রদান করবে।
 জনগণের মাঝে পর্যটন সম্পর্কীয় সচেতনতা গড়ে তোলার লক্ষ্যে বিভিন্ন পদক্ষেপ গ্রহণ করবে।
 পর্যটনের সাথে জড়িত ব্যক্তিদের জন্যে নির্দেশনা ও প্রশিক্ষণ বিষয়ক প্রতিষ্ঠান গড়ে তুলবে।

কার্যাবলী 
বাংলাদেশ পর্যটন করপোরেশন তাদের কার্যক্রম সম্পাদনের জন্য নিম্নরূপ কার্যাবলী সম্পন্ন করে:-
 পর্যটন শিল্পকে উৎসাহিতকরণ ও এর উন্নয়ন ঘটানো।
 বাংলাদেশে পর্যটনের উপযোগী প্রয়োজনীয় অবকাঠামো সৃষ্টি করা।
 পর্যটনের সাথে সম্পৃক্ত সকল ধরনের কার্যাবলীতে সংযুক্ত রাখা।
 অবকাঠামো নির্মাণ, সুসজ্জ্বিতকরণ, হোটেল, রেস্তোরাঁ, বিশ্রামাগার, বনভোজনের জন্য এলাকা নির্ধারণ, প্রচারণা, থিয়েটার, বিনোদন পার্ক এবং পানির ব্যবস্থা নিশ্চিত করা।
 পর্যটনের সাথে জড়িত ব্যক্তিদের জন্যে নির্দেশনা ও প্রশিক্ষণ বিষয়ক প্রতিষ্ঠান গড়ে তোলা।

বাংলাদেশ পর্যটন করপোরেশন (সংশোধন) বিল-২০২২
২০২২ সালের ৭ জুন ‘বাংলাদেশ পর্যটন করপোরেশন (সংশোধন) বিল-২০২২’ সংসদে পাস হয়। সংশোধিত বিলে এর অনুমোদিত মূলধন ১৫ কোটি টাকা থেকে বাড়িয়ে এক হাজার কোটি টাকা করা হয় এবং পরিশোধিত মূলধন ৪০০ কোটি টাকা করা হয়।
সদস্য সংখ্যা ৪ জন থেকে বাড়িয়ে ১১ জন করা হয়েছে। চেয়ারম্যান হবেন মন্ত্রণালয়ের সচিব। ১৯৭২ সালের এই আইনে পর্যটকের সংজ্ঞায় বলা হয়েছে, ‘কেউ নিজের ঘর থেকে ভ্রমণ বা শ্রান্তি বিনোদনের জন্য ২৪ ঘণ্টার বেশি কিন্তু ছয় মাসের কম সময়ে আরেক জায়গায় থাকলে তিনি পর্যটক হিসেবে গণ্য হবেন’। সংশোধিত বিলে এই সময় এক বছর করা হয়েছে। তবে চাকরির জন্য থাকলে তাকে পর্যটক হিসেবে ধরা হবে না।

তথ্যসূত্র 

বাংলাদেশের স্বায়ত্তশাসিত সংস্থা
স্বায়ত্বশাসিত সংস্থা
বাংলাদেশের পর্যটন
বেসামরিক বিমান পরিবহন ও পর্যটন মন্ত্রণালয়
বাংলাদেশের সরকারি সংস্থা
১৯৭৩-এ বাংলাদেশে প্রতিষ্ঠিত
১৯৭৩-এ প্রতিষ্ঠিত সংগঠন
ঢাকা ভিত্তিক সংগঠন
বাংলাদেশের সরকারি মালিকানাধীন কোম্পানি
১৯৯৯ ক্রিকেট বিশ্বকাপ

১৯৯৯ আইসিসি ক্রিকেট বিশ্বকাপ (আনুষ্ঠানিকভাবে আইসিসি ক্রিকেট বিশ্বকাপ '৯৯ নামে পরিচিত) হল ১৯৯৯ সালের ১৪ মে-২০ জুন পর্যন্ত অনুষ্ঠিত বিশ্বকাপ ক্রিকেট প্রতিযোগিতার ৭ম আসর। মূল স্বাগতিক ইংল্যান্ডের পাশাপাশি আয়ারল্যান্ড, ওয়েলস, স্কটল্যান্ড এবং নেদারল্যান্ডস সহঃ আয়োজকের মর্যাদা লাভ করে। লন্ডনের লর্ড’স ক্রিকেট গ্রাউন্ডে একচেটিয়াভাবে অনুষ্ঠিত চূড়ান্ত খেলায় পাকিস্তানকে ৮ উইকেটে পরাজিত করে অস্ট্রেলিয়া দ্বিতীয়বারের মতো চ্যাম্পিয়ন হয়। সেমি-ফাইনালে নিউজিল্যান্ড এবং দক্ষিণ আফ্রিকা অংশ নিয়েছিল। দক্ষিণ আফ্রিকার ল্যান্স ক্লুজনার ম্যান অব দ্য সিরিজ পুরস্কারে ভূষিত হন। অন্যদিকে, ভারতের রাহুল দ্রাবিড় সর্বোচ্চ ৪৬১ রান করেন। নিউজিল্যান্ডের জিওফ এলট ও অস্ট্রেলিয়ার শেন ওয়ার্ন ২০ উইকেট লাভ করে সর্বোচ্চ উইকেট শিকারী হন।

ধরন 
বিশ্বের ১২টি দেশের জাতীয় ক্রিকেট দল (অস্ট্রেলিয়া, ইংল্যান্ড, বাংলাদেশ, ভারত, পাকিস্তান, শ্রীলঙ্কা, ওয়েস্ট ইন্ডিজ, নিউজিল্যান্ড, দক্ষিণ আফ্রিকা, জিম্বাবুয়ে, কেনিয়া এবং স্কটল্যান্ড) দুই গ্রুপে অংশগ্রহণ করে। লীগ পদ্ধতিতে প্রত্যেক গ্রুপের দলগুলো একে-অপরের বিরুদ্ধে প্রতিদ্বন্দ্বিতা করে। প্রতি গ্রুপের শীর্ষস্থানীয় তিনটি দল সুপার সিক্স পর্যায়ে লড়বে যা প্রতিযোগিতার নতুন রূপরেখা হিসেবে প্রণীত হয়। এ রূপরেখায় এ গ্রুপের দলগুলো বি গ্রুপের দলের সাথে লড়বে। এরপর শীর্ষস্থানীয় চার দল সুপার সিক্স পর্ব থেকে সেমি-ফাইনালে উত্তীর্ণ হবে।

বিশেষত্ব 
নতুন ধরনের সাদা ডিউক ক্রিকেট বল বিশ্বকাপে প্রবর্তন করা হয়। বলের প্রস্তুতকারক ব্রিটিশ ক্রিকেট বল লিমিটেড দাবী করে যে উক্ত বলের আচরণ পূর্বের বিশ্বকাপের লাল বলেরই অনুরূপ। কিন্তু পরবর্তীকালে দেখা যায় যে, বলের প্রকৃতি শক্ত ধরনের এবং সুইংও উল্লেখযোগ্যমাত্রায় বেশি ছিল।

অংশগ্রহণকারী দল 
আইসিসি'র সদস্যভূক্ত ১০টি টেস্টখেলুড়ে দেশ ও ২টি সহযোগী সদস্যদেশ এ বিশ্বকাপে অংশ নেয়। দলগুলো হলো:

মাঠ

ইংল্যান্ডে

ইংল্যান্ডের বাইরে

দল পরিচিতি

গ্রুপ পর্বের ফলাফল 
১৯৯৯ সালের বিশ্বকাপ ক্রিকেটের সকল খেলার ফলাফল নিম্নে প্রদান করা হলো:

গ্রুপ এ

ফলাফল

গ্রুপ বি

ফলাফল

সুপার সিক্স পর্ব

সুপার সিক্সের ফলাফল

নক-আউট পর্ব

সেমি-ফাইনাল

১ম সেমি-ফাইনাল

২য় সেমি-ফাইনাল

ফাইনাল

পরিসংখ্যান

তথ্যসূত্র

বহিঃসংযোগ 
 Cricket World Cup 1999 Scorecards in CricketFundas
 Cricket World Cup 1999 from Cricinfo

১৯৯৯ ক্রিকেট বিশ্বকাপ
ক্রিকেট বিশ্বকাপ প্রতিযোগিতা
১৯৯৭-৯৮ থেকে ২০০০ আন্তর্জাতিক ক্রিকেট প্রতিযোগিতা
ইংল্যান্ডে আন্তর্জাতিক ক্রিকেট প্রতিযোগিতা
ওয়েলসে আন্তর্জাতিক ক্রিকেট প্রতিযোগিতা
নিষিদ্ধ নগরী

নিষিদ্ধ নগরী () () ছিল চীনা সাম্রাজ্যিক প্রাসাদ যা মিং রাজবংশ থেকে চিং রাজবংশের শেষ পর্যন্ত ছিল। এটি চীনের বেইজিং শহরের মাঝে অবস্থিত। বর্তমানে এটি একটি প্রাসাদ জাদুঘর। প্রায় ৫০০ বছর ধরে, এটি সম্রাটদের এবং তাদের পরিবারের পাশাপাশি চীনা সরকারের আনুষ্ঠানিক এবং রাজনৈতিক কেন্দ্র বাড়ি হিসেবে কাজ করেছে।

১৪০৬ থেকে ১৪২০ সালে নির্মিত জটিল ভবনসমূহ ৭২০,০০০ বর্গ মিটার (৭,৮০০,০০০ বর্গ ফুট) জুড়ে ৯৮০ ভবন নিয়ে গঠিত। জটিল প্রাসাদ ঐতিহ্যগত চীনা চমৎকার স্থাপত্য দৃষ্টান্তস্বরূপ, যা পূর্ব এশিয়াসহ অন্যত্র সাংস্কৃতিক এবং স্থাপত্যকে প্রভাবিত করেছে। ১৯৮৭ সালে নিষিদ্ধ নগরীকে বিশ্ব ঐতিহ্যবাহী স্থান হিসেবে ঘোষণা করা হয়, এবং ইউনেস্কো কর্তৃক সংরক্ষিত প্রাচীন কাঠের কাঠামোর বৃহত্তম সংগ্রহ হিসাবে তালিকাভুক্ত করা হয়।

১৯২৫ সাল থেকে নিষিদ্ধ নগরী রাজপ্রাসাদ জাদুঘরের অধীন রয়েছে, যার শিল্পকর্ম ও হস্তনির্মিত বিশাল সংগ্রহ মিং এবং চিং রাজবংশের সাম্রাজ্যিক সংগ্রহ উপর নির্মিত হয়েছে। জাদুঘরের পূর্বের সংগ্রহ এখন তাইপের জাতীয় রাজপ্রাসাদ জাদুঘরে অবস্থিত। উভয় জাদুঘর প্রথম দিকে একই প্রতিষ্ঠানের ভবন ছিল, কিন্তু চীনা গৃহযুদ্ধের পরে এটি দুই ভাগে বিভক্ত হয়েছিল।

নাম 

নিষিদ্ধ নগরী অনেক নামে পরিচিত ছিল। সবচেয়ে প্রচলিত, ইতোমধ্যে উল্লেখ করা হয়েছে, চীনা জিজিন চেং ()।

"জিজিন চেং" নামের অনেক অর্থ রয়েছে। জি বা "পাপল" বলতে ধ্রুবতারা বোঝানো হয়েছে, যা প্রাচীন চীনে জিউই তারা বলা হতো এবং ঐতিহ্যগত চীনা জ্যোতিষশাস্ত্রে ছিল স্বর্গীয় সম্রাটের বাসস্থান। স্বর্গীয় পার্শ্ববর্তী অঞ্চল, জিউই সীমানা () ছিল স্বর্গীয় সম্রাট ও তার পরিবার রাজ্য। নিষিদ্ধ নগরী হচ্ছে পৃথিবীতে বসবাসকারী সম্রাটের বাসস্থান, যা ছিল তার পার্থিব প্রতিমূর্তি। জীন, বা "নিষিদ্ধ", বলতে বোঝাতে চেয়েছে যে, সম্রাটের অনুমতি ব্যতীত সেখানে কেউ ঢুকতে বা বের হতে পারতো না। "চেং" অর্থ প্রাচীরবেষ্টিত শহর।

আজ, চীনে স্থানটি Gùgōng () নামে অতি পরিচিত, যার অর্থ "প্রাক্তন প্রাসাদ"। এই ভবন অবস্থিত জাদুঘরটি "প্রাসাদ জাদুঘর" () হিসাবে পরিচিত।

ইতিহাস

তথ্যসূত্র

বহিঃসংযোগ 

 প্রাসাদ জাদুঘর অফিসিয়াল সাইট (ডিজিটাল প্রাসাদ জাদুঘর)
 জাতীয় প্রাসাদ জাদুঘর (তাইপেই) অফিসিয়াল সাইট
 নিষিদ্ধ নগরী, একটি ফোটোগ্রাফিক সফর
 নিষিদ্ধ নগরীর কৃত্রিম উপগ্রহ আলোকচিত্র
 ইউনেস্কো বিশ্ব ঐতিহ্যবাহী কেন্দ্র - প্যানোগ্রাফিইশ (৩৬০ ডিগ্রী চিত্র)
 নিষিদ্ধ নগরী জুড়ে জটিল বিবরণের চিত্র

 
১৪০৬-তে প্রতিষ্ঠান
১৪২০-এর স্থাপত্য
১৫শ-শতকের স্থাপত্য
মিং রাজবংশ
চীনা স্থাপত্য
চীনা স্থাপত্যবিষয়ক ইতিহাস
বেইজিং -এ জাদুঘর
চীনে শিল্পকলা জাদুঘর এবং গ্যালারিসমূহ
চীনে প্রাসাদ
চীনের রাজকীয় বাসস্থান
চীনের বিশ্ব ঐতিহ্যবাহী স্থান
বেইজিং -এ দর্শক আকর্ষণ
দোংচেং জেলা, বেইজিং
বেইজিং -এ মেজর জাতীয় ঐতিহাসিক ও সাংস্কৃতিক স্থানসমূহ
বেইজিংয়ের প্রধান জাতীয় ঐতিহাসিক ও সাংস্কৃতিক স্থান
১৫শ শতাব্দীতে চীনে প্রতিষ্ঠিত
১৯৯৩ এশিয়া কাপ

১৯৯৩ এশিয়া কাপ ছিল এশিয়া কাপের পঞ্চম আসর, তবে তখনকার ভারত ও পাকিস্তানের মধ্যে খারাপ রাজনৈতিক সম্পর্কের করনে ভারত পাকিস্তানে খেলতে সম্মত হয় নি। যার ফলে এশিয়া কাপের পঞ্চম আসর বাতিল করা হয়।

আরও দেখুন 
 এশিয়া কাপ

তথ্যসূত্র

বহিঃসংযোগ 

এশিয়া কাপ
১৯৯৩-এ ক্রিকেট